Versindaba » Thomas Vaessens
Posts Tagged ‘Thomas Vaessens’
Ronel Foster e.a. Over grenzen / Oor grense
Vanoggend kan ek bekend maak dat “Over grenzen / Oor grense” uiteindelik beskikbaar is by Protea Boekwinkel op Stellenbosch. Hierdie tweetalige, vergelykende studie van Nederlandse, Vlaamse en Afrikaanse poësie is die resultaat van ‘n jarelange samewerking tussen letterkundige ondersoekers van die Afrikaanse en Nederlandstalige digkuns, en is die eerste publikasie van sy aard sedert 1945.
En wat ‘n pronkwerk is dit nie!
Onder die redakteurskap van Ronel Foster (Universiteit van Stellenbosch), Yves T’Sjoen (Universiteit Gent) en Thomas Vaessens (Universiteit van Amsterdam) het hulle nie minder nie as sestien navorsingstukke deur ons vernaamste literatore byeengebring wat op die werk van uiteenlopende digters en ‘n verskeidenheid van temas konsentreer. Op die flapteks word dit soos volg gestel: “De interactie tussen literaire actoren is nog maar zelden supranationaal, grens- en taaloverschrijdend onderzocht. In comparatistische deelstudies wordt ingegaan op de wijze waarop teksten interageren, hoe schrijvers elkaar inspireerden en konden beïnvloeden, en in welke mate vormen van samenwerking en uitwisseling van ideeën heeft plaatsgevonden in de respectieve literairesystemen. Zestien verhalen. Verhalen over Anna Enquist en Antjie Krog, Karel Jonckheere en N.P. van Wyk Louw, M. Vasalis en Elisabeth Eybers, Annie M.G. Schmidt en Philip de Vos, J. Slauerhoff en C. Louis Leipoldt,Mustafa Stitou en Sydda Essop, performances en smartlappoëzie.”
Inderdaad ‘n boek waarop ‘n mens met reg trots kan wees. En teen ‘n verkoopsprys van R660 bly dié knewel van meer as 400 bladsye ‘n winskoop deur en deur. (Terloops, op die meegaande foto oorhandig Ronel Foster ‘n kopie van die boek aan Stefaan Goossens van die Poeziencentrum in Gent.)
Die boekbesonderhede is soos volg:
TITEL: Over grenzen / Oor Grense
REDAKSIE: Ronel Foster, Yves T’Sjoen en Thomas Vaessens
UIITGEWER: Uitgeverij Acco, Leuven
ISBN: 978 90 334 7355 5
Sedert gisteroggend het twee nuwe inskrywings bygekom: Hennie Meyer in die Nuwe Stemme-blog en Andries Bezuidenhout wat vertel van ‘n lieflike liriek deur Nick Cave. Dan is daar ook ‘n nuwe toevoeging tot die gedigtekamers gemaak, naamlik gedigte deur Hans Pienaar uit sy pasverskene bundel, Notas uit die empire. ‘n Goeie tyd om jou agterstallige leeswerk in te haal, dus.
En dan is dit boonop vandag Daniel Hugo se verjaarsdag! Lekker verjaar, Daniel. En dankie vir al jou meelewing en ondersteuning.
Mmm, ‘n gróót naweek is op hande. Geniet hom …
Tags: Ronél Foster, Thomas Vaessens, Yves T'Sjoen
Posted in Nuuswekkers. Louis | Comments Off on Ronel Foster e.a. Over grenzen / Oor grense
Posted in Nuuswekkers. Louis | Comments Off on Essaybundel takel grense af …
Maria Snyman: Marlies, kan dalk iets vreemd wees op my rekenaar wees??...
Marlies Taljard: Maria, ek sien jou kommentaar het wel uiteindelik opgekom....
Maria Snyman: O, nou bly dinge daar?! Ek probeer weer met my kommentaar. Die...
Maria Snyman: Webmeester, die kommentaarfunksie wil nie my kommentaar hier...
Bester Meyer: Dis verskriklik mooi!
Maria Snyman: Die (tragi-komedie van die?) trace / spoor / merk / lyn /...
Charl-Pierre Naudé. Die plek van die tragiese
Peter James Snyders: G'n Ordinary Mens